钦定古今图书集成/明伦汇编/宫闱典/第003卷 > 后一星勾陈六星女史一星御女四星图
## 钦定古今图书集成/明伦汇编/宫闱典/第003卷 > 后一星勾陈六星女史一星御女四星图

图考

后

按《星经》阙。

按《史记天官书》：“中宫天极星，其一明者，太乙常居也。
旁三星，三公，或曰子属。”

按《晋书天文志》：“第一星主月，太子也；第二星主日，帝
王也，亦太乙之座，谓最赤明者也；第三星庶子也。”
按《隋丹元子步天歌》，四为后宫五天枢。〈按以第四星为后宫始见

于此。然《晋书》成于唐之李淳风，而《志》不言以及，《宋史天文志》亦不言及，殊不可解。

勾陈

按《星经》，“勾陈六星在五帝下，为后宫大帝正妃，又主
天子六军将军，又主三公。”

按《史记天官书》：“中宫后勾四星，末大星正妃，馀三星
后宫之属也。”

按《晋书天文志》：“钩陈六星，在紫宫，后宫也，大帝之正
妃也。”

按《宋史天文志》：“六星比陈，象六宫之化，其端大星曰
元妃，馀星乘之曰庶妾。”

按步天歌，勾陈尾指北极颠，勾陈六星六甲前。
按《新法历书》表同，六星俱属火金。

女史

按《星经》，“女史一星，在天柱下史北，掌记禁中传漏动
静，主时要事也。”

按《史记天官书》不载。按《晋书天文志》：柱史北一星
曰女史，妇人之微者，主传漏。

按《步天歌》，女史、柱史各一星。

按：《新法历书》表同《水土》。

御女

按《星经》：“御女四星，在勾陈北，主天子八十一御女，妃
也，后之官。明、吉；暗、凶也。”

按《史记天官书》。不载。按《晋书天文志》。“钩陈北四星
曰女御，八十一御妻之象也。”

按《步天歌》，“御女四星，天柱五。”按《新法历书表》无。〈按此

《星星经》及《晋书》皆载之，而《新法历书》阙之。然又于勾陈北有新增四星，亦不可解。